section_heading: Reprezentativna karijera
paragraph_text: Nakon toga, Ljung postaje članom švedske seniorske reprezentacije. Za švedsku A reprezentaciju, Ljung je nastupao do 1995. godine. U tom razdoblju igrač je skupio 59 nastupa i postigao 4 gola. Također, s reprezentacijom je nastupio na tri velika natjecanja - Svjetskim prvenstvima u Italiji 1990. i SAD-u 1994. te Euru 1992. gdje je Švedska bila domaćin. Na Europskom prvenstvu 1992. Švedska je stigla do polufinala. Najveći doseg postignut je na Mundijalu u Sjedinjenim Državama gdje je Švedska osvojila broncu u utakmici protiv Bugarske. Za Ljunga će taj turnir biti posebno zapamćen, jer je on postigao prvi pogodak za Švedsku na tom natjecanju.